**ОБАВЕШТЕЊЕ**

**О УПИСУ ДЕЦЕ У ПРВИ РАЗРЕД ШКОЛСКЕ 2020/2021. ГОДИНЕ**

Обавештавамо **родитеље будућих првака** да ће упис деце у први разред основне школе за школску 2020/2021. годину, који традиционално почиње сваке године 1. априла, због актуелне ситуације и ванредног стања, почети нешто касније. **Уместо уписа**, родитељи и други законски заступници ће **од среде, 1. априла 2020. године** бити у могућности да ступе у контакт са школом у коју желе да упишу своје дете преко нове **услуге „Исказивање интересовања за упис у основну школу“** **на Порталу еУправа**.

На овај начин, школе ће евидентирати заинтересованост родитеља да упишу дете у одређену школу како би оквирно знале који број ђака могу да очекују. Сви родитељи који ће користити ову електронску услугу биће обавештени о датуму уписа у основну школу чим исти буде дефинисан.

По дефинисању датума уписа у основну школу, на **Порталу еУправа** биће доступна услуга заказивања термина за упис и теситрање, која ће омогућити родитељима да једним одласком у школу заврше све процедуре око уписа детета и то без потребе доношења иједног документа, као и да обаве тестирање са психологом/педагогом. Школе ће у унапређеној електронској услузи е Уписа по службеној дужности, прибавити податке из Матичне књиге рођених из евиденције прибавилишта и из здравственог информационог система о обављеном лекарском прегледу.

Родитељи који немају приступ Порталу еУправа (www. euprava. gov. rs) своју заинтересованост могу исказати слањем мејла на имејл адресу школе: office@secenji.edu.rs или слањем СМС поруке на број телефона: 065/9600515 (написати: Име и презиме детета, пол детета, ЈМБГ детета, име и презиме родитеља, ЈМБГ родитеља, адресу становања и контакт-телефон родитеља).

**УСЛОВИ ЗА УПИС**

1. У први разред основне школе у школској 2020/2021. години, на основу члана 18. Закона о основама система образовања и васпитања, уписују се деца која ће до 1. септембра 2020. године имати најмање шест и по година (рођени до 1. марта 2014. године), односно, највише седам и по година.

2. У први разред основне школе у школској 2020/2021. годинимогу се уписати и деца која ће до почетка шк. године (до 1. септембра 2020. године) напунити шест година, и то након провере спремности детета за полазак у основну школу коју врши психолог школе применом препоручених стандарда и поступака.